ΦΩΣ ΣΕ ΔΡΑΣΗ

Επίσκεψη στην Έκθεση Γλυπτικής του ΕΕΤΕ και στο Βυζαντινό Μουσείο
2024-11-02 10:30 - 13:30 (Europe/Athens) | Βυζαντινό Μουσείο, Λεωφ. Βασ. Σοφίας 22, Αθήνα, Αττική, 10675, Greece
Το “ΕΙΚΑΣΤΙΚΟ ΦΩΣ” σας προσκαλεί στην Έκθεση Γλυπτικής του ΕΕΤΕ (Επιμελητήριο Εικαστικών Τεχνών Ελλάδος) στον όμορφο προαύλιο χώρο του Βυζαντινού και Χριστιανικού Μουσείου της Αθήνας.Παρουσιάζονται 57 γλυπτά μεσαίων και μεγάλων διαστάσεων, δημιουργίες της τελευταίας πενταετίας των καλλιτεχνών μελών του ΕΕΤΕ. Συμμετέχουν και οι φίλοι εικαστικοί Λούκας Γιώργος και Φουνκ Εφη. Μετά την έκθεση Γλυπτικής θα επισκεφθούμε τις μόνιμες συλλογές του Βυζαντινού Μουσείου. Περισσότερα από 30.000 ενδιαφέροντα εκθέματα, που χρονολογούνται από τον 3ο έως και τον 21ο αιώνα μ.Χ.: εικόνες, τοιχογραφίες, ψηφιδωτά, χειρόγραφα, γλυπτά, έργα μικροτεχνίας, κεραμικά, κλπ. Σάββατο 2 Νοεμβρίου, 10.30 π.μ.Βυζαντινό Μουσείο – Λεωφ. Βασ. Σοφίας 22, Αθήνα, Τηλ. 2132139517Πρόσβαση: Στάση Μετρό Ευαγγελισμός – Πολλά λεωφορεία και τρόλεϊ Είσοδος Ελεύθερη για την ΓλυπτικήΚόστος 4 € για το Βυζαντινό Μουσείο Η συνάντηση θα γίνει στην είσοδο του Μουσείου στις 10.30 π.μ.Δηλώσεις συμμετοχής στο: eikastikofos@gmail.com Σας περιμένουμε!

ΕΞΟΡΜΗΣΗ ΔΑΣΟΣ ΦΟΛΟΗΣ - ΚΑΤΑΡΡΑΚΤΕΣ ΝΕΜΟΥΤΑΣ
2024-10-26 08:00 - 2024-10-28 21:00
Το τριήμερο περιλαμβάνει: Πεζοπορία συνολικής διάρκειας 6 ωρών, στο μαγευτικό δάσος της Φολόης ανάμεσα σε πανύψηλους κορμούς από δρύες, λουλουδιασμένα ξέφωτα, κελαρυστά ρυάκια και αμέτρητα φύλλα που έχουν στρώσει ένα υπέροχο φθινοπωρινό χαλί! Το δάσος της Φολόης αποτελεί ένα από τα μεγαλύτερα δρυοδάση της Ευρώπης, στα νοτιοδυτικά του όρους Ερύμανθος, μέσα στις λεκάνες απορροής των ποταμών Ερυμάνθου και Πηνειού. Στη φιλόξενη αγκαλιά του κατοικούν χρυσαετοί, πετρίτες, αλκυόνες, τσαλαπετεινοί και δρυοκολάπτες, μαζί με αγριογούρουνα, τσακάλια και αλεπούδες.

Πεζοπορία και κολύμπι – για τους πιο τολμηρούς – στους μοναδικούς καταρράκτες της Νεμούτας, τον υπέροχο, κρυμμένο υδάτινο θησαυρό της Ηλείας.

Βιωματική ανάλυση και αποσυμβολισμός του μύθου του Ηρακλή και του βασιλιά των Κενταύρων, Φόλο!

Ασκήσεις συνειδητής αναπνοής για υγεία και ευεξία, συνολικής διάρκειας 3 ωρών!

Διαμονή για δύο βραδιές, σε πανέμορφο ορεινό ξενοδοχείο δίπλα στο δάσος της Φολόης. Το ξενοδοχείο παρέχει διαμονή σε δίκλινα, τρίκλινα και τετράκλινα δωμάτια και πρωινό με φρέσκα είδη της περιοχής.

Μεταφορά με πούλμαν. Η συγκεκριμένη πεζοπορική διαδρομή είναι κατάλληλη για αρχάριους που διαθέτουν καλή φυσική κατάσταση! Ο εξοπλισμός που χρειάζεται: ΠΕΖΟΠΟΡΙΚΑ ΜΠΟΤΑΚΙΑ (όχι αθλητικά ή πάνινα) αδιάβροχα ή δυνατόν.

Μπατόν.

Σακίδιο πλάτης με τα βασικά ρούχα.

Μπουφάν αδιάβροχο.

Νερό (1,5 λτρ./άτομο).

Σνακ μπάρα δημητριακών | ξηροί καρποί.

Σκουφί | Καπέλο + Γυαλιά Ηλίου.

Μαγιό και πετσέτα για όποιον θέλει να κολυμπήσει.

Έξτρα τσάντα με δεύτερα Ρούχα + Παπούτσια που θα μείνουν στο πούλμαν, για μετά την πεζοπορία. Όλες οι δραστηριότητες είναι προαιρετικές. Το πρόγραμμα ενδέχεται να διαμορφωθεί ανάλογα με τις καιρικές συνθήκες! ⚠️ΠΡΟΣΟΧΗ οι θέσεις είναι ΠΕΡΙΟΡΙΣΜΕΝΕΣ!!!Για έγκαιρη κράτηση παρακαλώ όπως στείλετε άμεσα email στο dromikofos@gmail.com, με το ονοματεπώνυμο και τον τηλεφωνικό αριθμό σας, προκειμένου να επικοινωνήσουμε μαζί σας και να σας δώσουμε τις σχετικές οδηγίες.

Από το Εγώ στο Εμείς
2024-10-20 12:00 - 14:00 | Κόρινθος, Πυλαρινού 111
Υπάρχει άραγε κάποιος δρόμος που οδηγεί από το εγώ στο εμείς;Κάποιος δρόμος που έχει περπατηθεί στα χρόνια τα παλιά ή τα τωρινά;Υπάρχει άραγε ένας οδηγός που μπορεί να μας δείξει τον δρόμο αυτό;Ή είναι ένας δρόμος που φτιάχνεται από τον καθένα ξεχωριστά με σκοπό ο δρόμος αυτός με κάποιον άλλον να συναντηθεί, να διαπλατυνθεί και σε αυτόν τον καινούργιο δρόμο μαθαίνουμε πώς να περπατάμε μαζί; Την Κυριακή 20 Οκτωβρίου στις 12:00 μμ. σας προσκαλούμε να φιλοσοφήσουμε, βάσει των παραπάνω ερωτημάτων, στο Bistrot Cafe, Πυλαρινού 111, Κόρινθος. Εισηγητές: -Χρήστος Παπαδάς -Λένα Αθανασούλη Είσοδος ελεύθερη.

Η Ελευθερία Αρχίζει με... «ΌΧΙ»
2024-10-20 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
“..Ω Ελλάς Ελλήνων χώρα..”Διαχρονικά, μόνο οι ελεύθεροι άνθρωποι μπορούν να αρνηθούν. -Πόσο ρόλο παίζει εάν το όχι ξεκινάει από την κορυφή της κοινωνικής πυραμίδας ή από τη βάση της; -Τι ξεκλειδώνει τα όχι μέσα μας; -Τι γίνονται τα ανέκφραστα όχι; -Μπορεί το όχι να θεωρηθεί ως δήλωση αυτοδιάθεσης και ανεξαρτησίας προσωπικά, κοινωνικά, εθνικά; -Μπορεί η άρνηση να οδηγεί σε απελευθέρωση; Την Κυριακή 20 Οκτωβρίου στις 11:00 πμ. σας προσκαλούμε να συζητήσουμε στα παραπάνω ερωτήματα, να διερευνήσουμε και να επικαιροποιήσουμε τα ποιοτικά χαρακτηριστικά του «Όχι» που οδηγεί στην ελευθερία. Στον πολυχώρο “Οδός Ονείρων”, στο πεζόδρομο Βάλβη – Καρδίτσα. Εισηγήτρια: Ζωή Βαϊοπούλου Είσοδος ελεύθερη!

Ο Συνειδητός Πολίτης στη Σύχρονη Κοινωνία
2024-10-20 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου επανέρχεται! Στο ξεκίνημα της φετινής χρονιάς θα μελετήσουμε το σημαντικό θέμα της έμπρακτης συμμετοχής των πολιτών στην κοινωνία, που απαντά άλλωστε και στο συνηθισμένο ερώτημα: «Κι εμείς τί μπορούμε να κάνουμε, αφού τα πράγματα είναι δύσκολα;» Στην αλληγορία του Σπηλαίου του Πλάτωνα ένα σύνολο ατόμων ζουν όλη τους τη ζωή αλυσοδεμένοι και ακίνητοι σε μια σπηλιά. Με τις αισθήσεις τους βλέπουν διάφορες σκιές σε έναν κενό τοίχο εμπρός τους, οι οποίες σχηματίζονται από διάφορα αντικείμενα που περνούν πίσω τους και μπροστά από μια φωτιά. Οι σκιές είναι η μόνη πραγματικότητα που αντιλαμβάνονται οι φυλακισμένοι, ως δέσμιοι των εντυπώσεών τους και της κατασκευασμένης πραγματικότητας. Σας περιμένουμε όλους, «φυλακισμένους και μη», ελεύθερα και αδογμάτιστα, στις 11:00 ακριβώς! Εισηγητές:-Χρήστος Ζερβόπουλος -Έλενα Τριανταφυλλίδη Είσοδος ελεύθερη!

Ένα περιστέρι κάθισε σε ένα κλαδί, συλλογιζόμενο την ύπαρξη
2024-10-20 08:00 - 11:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ αρχίζει τις προβολές του στον κινηματογράφο ΑΣΤΥ την Κυριακή 20 Οκτωβρίου 11.00-14.00, με την βραβευμένη ταινία:«Ένα περιστέρι κάθισε σε ένα κλαδί, συλλογιζόμενο την ύπαρξη», (2014)Πρόκειται για σουηδική, μαύρη κωμωδία του 2014, σε σκηνοθεσία και σενάριο του Ρόι Άντερσον. Είναι το τρίτο της τριλογίας του σκηνοθέτη για την ανθρώπινη κατάσταση. Η ταινία κέρδισε τον Χρυσό Λέοντα στο Διεθνές Φεστιβάλ Κινηματογράφου της Βενετίας του 2014. Επίσης, κέρδισε το βραβείο καλύτερης κωμωδίας στα Βραβεία Ευρωπαϊκού Κινηματογράφου του 2015. Ήταν η πρόταση της Σουηδίας για την καλύτερη ξενόγλωσση ταινία στα 88α Βραβεία Όσκαρ. Ο Άντερσον θεωρείται ένας από τους σημαντικότερους εν ζωή Ευρωπαίους σκηνοθέτες κινηματογράφου.

Επίσημη Παρουσίαση του νέου βιβλίου του Ιωάννη Αυγουστάτου «ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ»
2024-10-13 19:00 - 22:00 | Ο κήπος του Μουσείου, 28ης Οκτωβρίου 44, Αθήνα, Αττική, 106 82, Greece
Την Κυριακή 13 Οκτωβρίου 2024, θα γίνει η επίσημη παρουσίαση του νέου βιβλίου του Γιάννη Αυγουστάτου : “ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ”, στο Καφέ του Κήπου, 28ης Οκτωβρίου 44, Αθήνα. Ώρα έναρξης 19.00, είσοδος ελεύθερη. “Οι σκέψεις και τα δεδομένα που περιέχονται στο παρόν σύγγραμμα είναι απλά βοηθητικά εργαλεία, που κλονίζουν παγιωμένες και αβάσιμες αντιλήψεις, προσφέρουν σημαντικές αποκαλύψεις και ανοίγουν τον ορίζοντα της ελεύθερης και απροκατάληπτης έρευνας. […] Το παρόν πόνημα αφιερώνεται σε όλες τις ανήσυχες και αδούλωτες ψυχές, που θα επιχειρήσουν το Μεγάλο Ταξίδι της Επιστροφής στην Πηγή, το οποίο ξεκινάει από την μελέτη θανάτου και οδηγεί στην αιώνια Ζωή.” (Από την παρουσίαση στο οπισθόφυλλο του βιβλίου) Η υποδοχή του κοινού θα γίνει με ατμόσφαιρες άρπας, ένα όργανο υψηλής συνήχησης, κατεξοχήν θεραπευτικό και αφυπνιστικό, από την εξαιρετική μουσικό Μαρία Α. Αγγελή (https://angelharp.wordpress.com/). Στην παρουσίαση συμμετέχουν εκλεκτοί επιστήμονες.Εισηγητές: Στέλλα Πριόβολου: Ομότιμη καθηγήτρια της Φιλοσοφικής Σχολής του Πανεπιστημίου Αθηνών, πρόεδρος του Σώματος Ομότιμων Καθηγητών ΕΚΠΑ, καθώς και κοσμήτορας του Δημοτικού Λαϊκού Πανεπιστημίου της Αγίας Παρασκευής.

Παναγιώτης Ηλιόπουλος: Πανεπιστημιακός, και ποιητής. Διδάσκει Φιλοσοφία στο Πανεπιστήμιο Ιωαννίνων, στο Ανοικτό Πανεπιστήμιο Κύπρου και στο Πανεπιστήμιο Bogazici της Κωνσταντινούπολης.

Άννα Μαρκοπούλου: Διδάκτωρ Επιστημών της Αγωγής του Πανεπιστημίου της Σορβόννης. Διδάσκει φιλοσοφία, με έμφαση στον Πλατωνισμό και τον Νεοπλατωνισμό.

Ευγένιος Γιαρένης: Στρατιωτικός δικαστής, μελετητής φιλοσοφίας και πολυγραφότατος συγγραφέας. Διδάκτορας στο Τμήμα Δημόσιας Διοίκησης του Παντείου Πανεπιστημίου Κοινωνικών & Πολιτικών Επιστημών.

Γιάννης Ανδριανάτος: Είναι ιδρυτής και διευθυντής του «Ρητορικού Κύκλου» και ποιητής. Διδάσκει ρητορική, διαλεκτική και φιλοσοφία.

Ο «Ιάσων ο Απροσάρμοστος», μέσα μας
2024-10-06 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Στην πρώτη συνάντηση του Φιλοσοφικού Καφενείου Αθήνας, για την περίοδο 2024-2025, θα συζητήσουμε τα θέματα που θίγονται στο ομώνυμο θεατρικό έργο, που παρουσίασε το Αφυπνιστικό Θέατρο της Κίνησης «ΦΩΣ ΣΕ ΔΡΑΣΗ», τον περασμένο Ιούνιο. Το κεντρικό νόημα είναι η δίψα για αυτογνωσία και αυτοϋπέρβαση, που οδηγεί ένα άτομο, συχνά με ακριβό τίμημα, έξω από τις συμβάσεις και τους προγραμματισμούς. Αυτό το Εσωτερικό Κάλεσμα, αυτή η ακόρεστη υπαρξιακή δίψα, που την λέμε και «Νοσταλγία» για την Αλήθεια, το Καλό και το Αγαθό, απουσιάζει στους περισσότερους, τυφλωμένους από τα πάθη, την άγνοια και τις εξαρτήσεις τους… Μη λείψει κανείς “απροσάρμοστος”!

Άνθρωπος Οπλίτης --> Πολίτης
2024-09-28 18:00 - 20:00
Το Φιλοσοφικό Καφενείο Καρδίτσας της Κίνησης “ΦΩΣ ΣΕ ΔΡΑΣΗ” επανέρχεται!Σας καλούμε να εγκαινιάσουμε τον τρίτο κατά σειρά κύκλο συζητήσεων για αν-ήσυχους πολίτες με κεντρική θεματολογια τον άνθρωπο και την ποιότητα ζωής.Μπήκαμε στην εποχή του φθινοπώρου! Ή αλλιώς στην άνοιξη του χειμώνα!Ο σύγχρονος πολίτης ποια εποχή του, διανύει;Ποιος είναι ο κοινός παρονομαστής ανάμεσα στον Αριστοτέλη τον Γκάντι και τον Χριστό για τον πολίτη;Σε ποια βαθμίδα της πυραμίδας του Maslow εδράζεται η ανάγκη του ανθρώπου να εκφράζεται ως πολίτης;Πότε και με ποιο τρόπο μετα-μορφώνεται ο άνθρωπος σε πολίτη;Αυτά είναι κάποια από τα ερωτήματα που θα μας απασχολήσουν στην πρώτη μας για φέτος συνάντηση με θέμα:“Ανθρωπος Οπλίτης, Πολίτης”Που θα γίνει στο μοναδικό καφενείο της κοινότητας Μεταμόρφωση, Ν. Καρδίτσας, το Σάββατο 28 Σεπτεμβρίου στις 6:00 το απόγευμα.Η συμμετοχή είναι ελεύθερη.

Προϋποθέσεις Καλής Επικοινωνίας Μεταξύ των Ανθρώπων
2024-06-16 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Επικοινωνία, το πιο σημαντικό εργαλείο, που διαθέτει ο άνθρωπος για την δημιουργία ανθρωπίνων σχέσεων και σίγουρα ένα από τα πιο σημαντικά εργαλεία που βοήθησε τον άνθρωπο στην επιβίωση και στην εξέλιξη του ως homo sapiens. Η ανταλλαγή πληροφοριών, εντυπώσεων, ιδεών συναισθημάτων, βοηθά στην διεύρυνση της σκέψης του ανθρώπου και σίγουρα τον βοηθά στο να διαμορφώσει και να προσαρμοστεί στο περιβάλλον του. Σήμερα όμως η πολλαπλότητα των ρόλων μας, παράλληλα με μια πολυπλοκότητα στις σχέσεις μας, καθιστά το εργαλείο αυτό της επικοινωνίας όχι μόνο σημαντικό, αλλά ακόμα πιο απαραίτητο και πιο απαιτητικό. Μήπως λοιπόν χρειαζόμαστε να ρίξουμε άλλη μια ματιά στις οδηγίες χρήσης του εργαλείου αυτού, η ακόμα μήπως χρειάζεται η αναβάθμιση του από απλό εργαλείο σε μια μορφή τέχνης;

Ιάσων ο «Απροσάρμοστος»
2024-06-13 21:00 - 2024-06-16 21:00 | Θέατρο Σταθμός, Βίκτωρος Ουγκώ 55, αθήνα, Αττική, 104 37, Greece
Η θεατρική ομάδα Wake Up Theater ( Αφυπνιστικό Θέατρο ), παρουσιάζει την παράσταση “Ιάσων, ο Απροσάρμοστος” του Ιωάννη Αυγουστάτου. Το έργο είναι εμπνευσμένο από τον “Γλάρο Ιωνάθαν Λίβινγκστον” του Ρίτσαρντ Μπαχ και απαντά στο διαχρονικό ερώτημα αν η ψυχή επιβιώνει μετά τον φυσικό θάνατο. Και πως αυτή η επίγνωση διαλύει τον μέγιστο φόβο του θανάτου που κατατρέχει τους ανθρώπους. Το Αφυπνιστικό Θέατρο είναι μία ομάδα καλλιτεχνών ακτιβιστών που συνδυάζει ολιστικά την Τέχνη με την Ψυχολογία και την Πνευματικότητα. Είναι ένα εργαλείο ψυχικής θεραπείας τόσο για τον καλλιτέχνη που συμμετέχει όσο και για τον θεατή που παρακολουθεί. Το Αφυπνιστικό Θέατρo στο Facebook: https://www.facebook.com/groups/503107986544368 Παραγωγή της Κίνησης Πνευματικού Ακτιβισμού ΦΩΣ ΣΕ ΔΡΑΣΗ: www.fossedrasi.gr Κείμενο: Γιάννης Αυγουστάτος (Εμπνευσμένο από τον Γλάρο Ιωνάθαν)

Σκηνοθεσία: Ειρήνη Τσάτοβα

Παίζουν αλφαβητικά: Adam Dallas, Πάνος Αργυρόπουλος, Δώρα Θεοδωράκη, Σωτήρης Θεοχαρόπουλος, Λαμπρινή Ιωάννου, Γεωργία Μαγδαληνού, Λίλυ Μήλιου, Πέτρος Μποτέας, Ίρις Ρήγα, Έλενα Σταχτιάρη, Ειρήνη Τσάτοβα, Ελισάβετ Φραντζέτη. Βοηθός σκηνοθέτη/Κινησιολόγος : Ίρις Ρήγα

Χορογραφίες: Ήβη Ρήγα

Μουσική Παραγωγή: Γιώργος Κουτσιβίτης (Ορφεύς)

Μουσική Επιμέλεια: Ελένη Κυριακοπούλου

Σκηνικά-Σχεδιασμός Φωτισμών: Ευγενία Αραπάκη

Κοστούμια: Αργυρώ Βασιλείου

Φωτογραφίες-Αφίσα: Ματίνα Φουρτούνη

Επικοινωνία: Μαίρη Παπαθεοδώρου, Ελευθερία Ρούσσου

Γραφιστικά: Νατάσσα Σιδηροπούλου

Social Media: Ελευθερία Ρούσσου, Δώρα Θεοδωράκη

Παραγωγή: «ΦΩΣ ΣΕ ΔΡΑΣΗ»ΗμερομηνίεςΠέμπτη 13/06 (πλήρης)

Παρασκευή 14/06 (πλήρης)

Σάββατο 15/06 (πλήρης)

Κυριακή 16/06 (πλήρης)Ώρα Παραστάσεων9.00 μμ Πληροφορίες ΘεάτρουΘέατρο Σταθμός, Βίκτωρος Ουγκώ 55, Αθήνα (Απέναντι από το ΜΕΤΡΟ ΜΕΤΑΞΟΥΡΓΕΙΟ). Σύνδεσμος για Google Maps: https://maps.app.goo.gl/s5udy6Bo5g32YAzS9 Κρατήσεις ΘέσεωνΗλεκτρονική κράτηση: https://www.more.com/theater/iason-o-aprosarmostos/

Πέμπτη 13/06 (πλήρης) , Παρασκευή 14/06 (πλήρης), Σάββατο 15/06 (πλήρης) & Κυριακή 16/06 (πλήρης) στις 9.00 μμ.

Λίστα αναμονής

Όλα τα εισιτήρια (460+ θέσεις) εξαντλήθηκαν για τις 13-16/6/2024. Ετοιμάζουμε τις ημερομηνίες για τις επόμενες παραστάσεις. Συμπληρώστε τα στοιχεία σας για να λάβετε πρώτοι/ες ενημέρωση για τις επόμενες ημερομηνίες της παράστασης Ιάσων ο “Απροσάρμοστος”.

Όνομα

Επώνυμο

Κινητό τηλέφωνο

Email

Αριθμός ατόμων

1
2
3
4
5
6
7
8
9
0
11
12
13
14
15
16
17
18
19
20
Περισσότερα

Από που μάθατε για το θεατρικό έργο;

Από φίλο/η
Αναζήτηση στο Internet
Από τα Social Media
Άλλο (πείτε μας που)

Εάν συμπληρώσατε "Αλλο" γράψτε μας από που

Συναινώ στην αποστολή των στοιχείων μου (επιλέξτε το κουτί από κάτω).

Υποβολή

Τιμές ΕισιτηρίωνΓενική είσοδος: 15 ευρώ

Ομαδικά (άνω των 10 ατόμων): 10 ευρώ

Παιδικά & Ανέργων: 8 ευρώΕυχαριστίεςΓια τη δωρεάν προβολή της εκδήλωσης ευχαριστούμε τους:Εναλλακτική Agenda

Αθηνόραμα

Όμορφη Ζωή

Lifespeed

Εφημερίδα Συντακτών

Athens Magazine

Reader

Monopoli

Art & Life

Culturenow

Αθήνα 9.84

ATTICA TV

Easy 97,2

ΕΡΤ / Η Φωνή της Ελλάδας

Αφυπνιστική Αρμονία - Ταξίδι προς τα Μέσα (Β' μέρος)
2024-05-27 08:00 - 17:00

Αναχωρήσεις
2024-05-12 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Οι Αναχωρήσεις είναι ιαπωνική δραματική ταινία του 2008 του Γιοχίρο Τακίτα. Κέρδισε το Όσκαρ Καλύτερης Ξενόγλωσσης Ταινίας στην 81η πρώτη απονομή των βραβείων, το 2009 και το βραβείο φωτογραφίας της ιαπωνικής ακαδημίας στην 32η απονομή. Μια εξαιρετική ταινία που χτυπάει το “ταμπού του θανάτου” και διάσκει το βαθύτερο νόημα της ζωής.Ο πρωταγωνιστής Ντάιγκο Κομπαγιάσι αποτυγχάνει ως βιολοντσελίστας στο Τόκιο και αναγκάζεται να επιστρέψει, αποκαρδιωμένος και άπορος, στη γενέτειρα του. Η μόνη δουλειά που βρίσκει είναι αυτή του βοηθού σε γραφείο κηδειών. Μια κομψή παράδοση συγκρούεται με την άρνηση του περίγυρού του να αποδεχθεί την ενασχόληση αυτή. Σταδιακά, δένεται με μια τελετουργία που τον βοηθάει να ξεφύγει από το κουκούλι της ηττοπάθειάς του, να ρίξει μια γέφυρα με τα δικά του μυστικά: η μητέρα του έχει πρόσφατα πεθάνει και ο πατέρας του είχε φύγει χρόνια πριν, μαζί με τη φίλη του.Οι Αναχωρήσεις είναι ένα θαυμάσιο ταξίδι και συνάμα μια προετοιμασία ομορφιάς και ακρίβειας, μια τελετουργία αναγκαία για την ωρίμανση του ατελούς πρωταγωνιστή. Ορφανός και απαράσκευος, βρίσκει το έρμα του στην επαφή του με τους νεκρούς λίγο πριν από την τελευταία τους συνάντηση με τους συγγενείς τους. Σιγά σιγά, ακολουθώντας τους πένθιμους ρυθμούς που αρμόζουν στο θέμα, στην ηρεμία και στην καταβύθιση σε ένα καταχωνιασμένο παρελθόν, γεφυρώνει το συναισθηματικό του χάσμα, αποσαφηνίζει τη σημασία της οικογένειας και τις δικές του προτεραιότητες κι επιτέλους ξυπνάει. Γενική είσοδος 5 ευρώ.Παρακαλείστε να έρθετε νωρίτερα για την εξασφάλιση θέσης.

Το Ταμπού του Θανάτου
2024-04-25 18:00 - 19:00 | 1ο ΕΠΑΛ Αγίας Παρασκευής, Παπαφλέσσα 17, Αγία Παρασκευή, Αττική, 15341, Greece
Στα πλαίσια των μαθημάτων του Γ Κύκλου (12/3 – 23/5/2024) ο ψυχίατρος-ψυχοθεραπευτής Γιάννης Γ.Αυγουστάτος, θα μιλήσει για το ταμπού του θανάτου, στο αμφιθέατρο του 1ου ΕΠΑΛ Αγ. Παρασκευής (Παπαφλέσσα 17, Αγία Παρασκευή 15341).Είσοδος ελεύθερη. “Το Ταμπού του Θανάτου” αποτελεί κεφάλαιο του νέου μου βιβλίου ¨ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ”, που θα κυκλοφορήσει σύντομα από τις εκδόσεις Δρόμων.

Όταν Έκλαψε ο Νίτσε
2024-04-21 18:00 - 20:30 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με χαρά σας προσκαλεί στην προβολή της ταινίας «Όταν έκλαψε ο Νίτσε» (When Nietzsche Wept, 2007), με τους Μπεν Κρος, Αρμάν Ασάντε και Τζοάνα Πάκουλα. Tην εποχή εκείνη ο Νίτσε είναι ένας άγνωστος, άρρωστος και φτωχός φιλόσοφος και ο Φρόιντ είναι ένας 26χρονος μαθητευόμενος της ιατρικής. Ένα σπαρακτικό ερωτικό τρίγωνο και μια μοιραία γυναίκα, η Λου Σάλομε, θα ενώσει τις ζωές τους. Η Λου θα πείσει το Δρ. Μπρόιερ να εφαρμόσει πειραματικά στο μυαλό του Νίτσε τη νέα του αμφιλεγόμενη θεραπεία. Στην προσπάθειά του να θεραπεύσει τον νεαρό φιλόσοφο, ο Μπρόιερ γίνεται ο ίδιος ασθενής. Οι δυο τους θα χαθούν σε έναν κόσμο όπου η πραγματικότητα, τα όνειρα, οι σεξουαλικές εμμονές και τα αιώνια πάθη γίνονται ένα. Η ταινία ακολουθεί τις συναρπαστικές ζωές δύο από τους πιο σημαντικούς και αινιγματικούς ανθρώπους στην ιστορία της ευρωπαϊκής διανόησης αλλά και των γυναικών που τους ενέπνευσαν και τελικά τους κατέστρεψαν. Ο Νίτσε και ο Μπρόιερ εξερευνούν τα βάθη των προσωπικών τους ερωτικών εμμονών, ανακαλύπτοντας την απολυτρωτική δύναμη της φιλίας και της αγάπης. Η προβολή θα πραγματοποιηθεί την Κυριακή, 21 Απριλίου, στις 11:00 πμ., στον ιστορικό και καλλιτεχνικό κινηματογράφο “ΑΣΤΥ”, Κοραή 4, στην καρδιά της Αθήνας. Μετά την προβολή, θα ακολουθήσει η ανάλυση της ταινίας, από τον κ. Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Συνιστάται νωρίτερη προσέλευση για την εξασφάλιση θέσης!

Αγάπη και Ελευθερία
2024-04-14 19:00 - 21:00 | Bistrot Cafe, Πυλαρινού 111, Κόρινθος, Κορινθία, 20131, Greece
Ποια η σχέση της αγάπης με την ελευθερία;Πόσα κοντά και πόσο μακρυά βρίσκονται αυτά τα δύο;Όταν αγαπώ μπορώ να είμαι ελεύθερος;Όταν είμαι ελεύθερος μπορώ να αγαπώ;Τι σημαίνει αγαπώ;Τι σημαίνει είμαι ελεύθερος;Μπαίνουν όρια στην αγάπη;Μπαίνουν όρια στην ελευθερία;Τι συμβαίνει όταν η αγάπη συναντάει την ελευθερία χωρίς όρια;Μήπως τότε η αγάπη γίνεται υπέρβαση;Και τι είναι αυτό που υπερβαινω;Ας αναρωτηθούμε ας προβληματιστούμε και αν οι απαντήσεις φέρουν καινούργιες ερωτήσεις, τότε σημαίνει πως ουσιαστικά φιλοσοφούμε και ερευνούμε.

Θα Σε Βρω στον Παράδεισο
2024-02-18 11:00 - 13:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» σας προσκαλεί με ιδιαίτερη χαρά στην προβολή της ταινίας «Θα σε βρω στον παράδεισο» (What Dreams May Come, 1998), με τους Robin Williams, Cuba Gooding Jr. και Annabella Sciorra.

Αποδοχή και Εμπιστοσύνη
2024-02-12 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Είναι η Αποδοχή ένας συμβιβασμός;Είναι η Αποδοχή παραίτηση η παθητικότητα;Γιατί νιώθουμε πως είναι δύσκολο να αποδεχτούμε κάποιες συνθήκες;Μήπως η Αποδοχή Είναι μια διαδικασία εγρήγορσης και συμπόρευσης, δημιουργώντας ένα άλλο ένα πλαίσιο, ευρύτερης κατανόησης και εμπιστοσύνης στο γίγνεσθαι των πραγμάτων;

Η εφαρμογή της Πνευματικότητας στην καθημερινότητα
2024-02-11 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Στο επόμενο Φιλοσοφικό Καφενείο θα προσεγγίσουμε το θέμα της Πνευματικότητας και της πρακτικής εφαρμογής της στην καθημερινή μας ζωή. Ο Καζαντζάκης αναφέρει στην Ασκητική του: “Η στερνή, η πιο ιερή μορφή της θεωρίας είναι η πράξη. Παντού είναι ο Θεός, στον άνθρωπο, στην πολιτική, στην καθημερινή ζωή που κιντυνεύει. Δεν είναι παντοδύναμος να σταυρώνουμε τα χέρια προσδοκώντας τη σίγουρη νίκη του. Από εμάς εξαρτάται η σωτηρία του. Και μόνο αν σωθεί, σωζόμαστε. Η θεωρία έχει αξία μονάχα ως προετοιμασία, ο αγώνας ο κρίσιμος είναι η πράξη.” Είστε όλοι ευπρόσδεκτοι την Κυριακή , 11 Φεβρουαρίου στο καφέ Κιμωλία, στην οδό Μπουκογιάννη 4, στο Αγρίνιο και η είσοδος είναι ελεύθερη με κατανάλωση ροφήματος. Ελάτε όμως λίγο νωρίτερα από τις 11:00.

Το γνωστό, το άγνωστο και το μυστήριο
2024-02-04 11:00 - 13:30 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Η επόμενη συνάντηση του Φιλοσοφικού Καφενείου θα πραγματοποιηθεί την Κυριακή 4/ 2/ 2024 11.00-13.00, στο ΑΘΗΝΑΙΩΝ ΠΟΛΙΤΕΙΑ Ακάμαντος 1 &, Apostolou Pavlou 33,είσοδος ελεύθερη με κατανάλωση ροφήματος

Ο Φύλακας της Μνήμης
2024-01-21 11:00 - 14:30 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ με ιδιαίτερη χαρά σας προσκαλεί στην προβολή της αφυπνιστικής ταινίας «Ο Φύλακας της Μνήμης» (The Giver, 2014), στον ιστορικό και καλλιτεχνικό κινηματογράφο ΑΣΤΥ, (Κοραή 4) στην καρδιά της Αθήνας. Η ταινία αποτελεί κινηματογραφική μεταφορά του ομώνυμου μυθιστορήματος, της Λόις Λόουρυ και αποτελεί το πρώτο κεφάλαιο (1993) μιας τετραλογίας. Παρόμοια με τον Δυστοπικό «Θαυμαστό Νέο Κόσμο» του Άλντους Χάξλεϋ, στον Giver απ’ τις στάχτες ενός Παγκόσμιου πολέμου, χτίστηκαν κλειστές και αυστηρά ελεγχόμενες, φαινομενικά «ιδανικές» κοινότητες. Για να εξαλείψουν την βία και τις διαμάχες μεταξύ των ανθρώπων κατήργησαν τις διακρίσεις και την πολυμορφία, ενώ διέγραψαν τη μνήμη του παρελθόντος, που διέσωζε μόνο ο Φύλακας της Μνήμης και την μετέδιδε σε ένα ειδικό επιλεγμένο από τους Πρεσβύτερους άτομο. Κύριος ήρωας της ταινίας είναι ο έφηβος Τζόνας, που προορίζεται να επωμιστεί το βάρος της μνήμης του παρελθόντος, αλλά λόγω του ατίθασου και ανυπότακτου χαρακτήρα του θα αμφισβητήσει τους κανόνες και τις πρακτικές της κοινότητας…Είναι μια ταινία που, πέρα από την ενδιαφέρουσα πλοκή της, προσφέρει πλούσιο υλικό για προβληματισμό και συζήτηση… @ Συνιστάται να προσέλθετε νωρίτερα για να εξασφαλίσετε θέση!

Ελεύθερη Βούληση
2024-01-14 12:00 - 14:00 | Κόρινθος, Πυλαρινού 111
Είναι η Ελεύθερη Βούληση μια επιλογή ;Και ποιες διεργασίες συντελούνται για να καταλήξουμε σε μια ελεύθερη επιλογή;Πόση πρόσβαση έχουμε στις διεργασίες αυτές;Πόσο τις κατανοούμε;Τελικά η Ελεύθερη Βούληση είναι μια επιλογή;

Η Αγάπη ως βίωμα ενότητας
2024-01-14 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Η Αγάπη είναι ενεργητική δύναμη μέσα στον άνθρωπο. Είναι μια δύναμη που γκρεμίζει τους τοίχους που χωρίζουν τον άνθρωπο από το συνάνθρωπο και τον ενώνει με τους άλλους. Η Αγάπη τού δίνει τη δύναμη να ξεπεράσει το συναίσθημα της απομόνωσης και του χωρισμού κι ωστόσο του επιτρέπει να είναι ο εαυτός του, να διατηρεί την ατομικότητα του.” Έριχ Φρομ, Η Τέχνη της Αγάπης

Αρχέτυπα σύμβολα στο παραμύθι
2023-12-29 19:00 - 21:00 | Κέντρο Ολιστικής Θεραπείας, Βάρναλη 2, Χανιά
Το Φιλοσοφικό Καφενείο Χανίων της Κίνησης “ΦΩΣ ΣΕ ΔΡΑΣΗ”, οργανώνει την εκδήλωση που θα πραγματοποιηθεί την Παρασκευή 29 Δεκεμβρίου και ώρα 19:00-21:00 στο χώρο του Κέντρου Ολιστικής Θεραπείας, Βάρναλη 2 με θέμα: ΑΡΧΕΤΥΠΑ ΣΥΜΒΟΛΑ ΣΤΟ ΠΑΡΑΜΥΘΙ.Εισηγήτρια / Ομιλήτρια: Παττακού Ανδρονίκη

Να Είσαι Εκεί, Κύριε Τσανς
2023-12-17 11:00 - 14:00 | Αθήναιον Κινηματογράφος, Β. Σοφίας 124, Αθήνα, 11526
Το Beyond the Garden ( Being There ) είναι μια αριστουργηματική ταινία του 1979, σε σκηνοθεσία Hal Ashby , με τους Peter Sellers , Shirley MacLaine , Melvyn Douglas , που παρουσιάστηκε διαγωνιστικά στο Φεστιβάλ των Καννών το 1980 . Η ταινία βασίζεται στο ομώνυμο μυθιστόρημα του Πολωνού συγγραφέα Jerzy Kosinski , ο οποίος έγραψε και το σενάριο.Με τον θάνατο του αφεντικού του , ο Chance, ένας αγράμματος και ηλικιωμένος κηπουρός που δεν έχει φύγει ποτέ από το σπίτι όπου δούλευε όλη του τη ζωή, βρίσκεται στη μέση του δρόμου, με μια βαλίτσα παλιά αλλά πολυτελή ρούχα, και μια αφοπλιστική ειλικρίνεια. Η μόνη σύνδεση με τον έξω κόσμο όλα αυτά τα χρόνια ήταν η τηλεόραση . Περιπλανώμενος αποπροσανατολισμένος και άσκοπα στους δρόμους μιας βρώμικης και βίαιης Ουάσιγκτον ,πολύ διαφορετικής από τον κόσμο που γνώριζε στην τηλεόραση, ο Chance γίνεται πρωταγωνιστής μιας σειράς συγχρονιστικών γεγονότων με αναπάντεχη εξέλιξη…Η συνέχεια επί της οθόνης… Η κοινωνική αυτή σάτιρα έλαβε εξαιρετικές κριτικές, βραβεία και διακρίσεις :1980 – Βραβείο ΌσκαρΚαλύτερος Β’ Ανδρικός Ρόλου : Μέλβιν ΝτάγκλαςΥποψηφιότητα Καλύτερου Ηθοποιού σε Πρωταγωνιστικό Ρόλο για τον Πίτερ Σέλερς1980 – Χρυσές ΣφαίρεςΚαλύτερος Ηθοποιός σε Κωμωδία ή Μιούζικαλ : Πίτερ ΣέλερςΚαλύτερος Β’ Ανδρικός Ρόλου : Μέλβιν ΝτάγκλαςΥποψηφιότητα Καλύτερης Κωμωδίας ή ΜιούζικαλΥποψηφιότητα Καλύτερης Σκηνοθεσίας για τον Hal AshbyΥποψηφιότητα Καλύτερης Γυναικείας Ερμηνείας σε ταινία κωμωδίας ή μιούζικαλ για τη Shirley MacLaineΥποψηφιότητα καλύτερου σεναρίου για τον Jerzy Kosinski1981 – Βραβείο BAFTAΚαλύτερο σενάριο για τον Jerzy KosinskiΥποψηφιότητα Καλύτερης Ταινίας για τον Andrew BraunsbergΥποψηφιότητα Καλύτερου Ηθοποιού σε Πρωταγωνιστικό Ρόλο για τον Πίτερ ΣέλερςΥποψηφιότητα για την καλύτερη ηθοποιό σε πρωταγωνιστικό ρόλο για τη Shirley MacLaine1979 – Βραβείο της Ένωσης Κριτικών Κινηματογράφου του Λος ΆντζελεςΚαλύτερος Β’ Ανδρικός Ρόλου : Μέλβιν Ντάγκλας1980 – Φεστιβάλ ΚαννώνΥποψηφιότητα για τον Χρυσό Φοίνικα για τον Hal Ashby1979 – Βραβείο Εθνικού Συμβουλίου ΚριτικήςΟι δέκα καλύτερες ταινίεςΚαλύτερος Ηθοποιός σε Πρωταγωνιστικό Ρόλο : Πίτερ Σέλερς1979 – Βραβείο Κύκλου Κριτικών Κινηματογράφου της Νέας ΥόρκηςΚαλύτερος Β’ Ανδρικός Ρόλου : Μέλβιν ΝτάγκλαςΥποψηφιότητα Καλύτερου Ηθοποιού σε Πρωταγωνιστικό Ρόλο για τον Πίτερ Σέλερς1982 – Βραβεία της Ιαπωνικής ΑκαδημίαςΥποψηφιότητα Καλύτερης Ξένης Ταινίας1980 – Συντεχνία Συγγραφέων της ΑμερικήςΚαλύτερο Διασκευασμένο Σενάριο για τον Jerzy Kosinski Μη την χάσετε…ΝΑ ΕΙΣΤΕ ΕΚΕΙ!

Περιμένοντας τους σωτήρες
2023-12-17 11:00 - 13:00 | Cozy Cafe, Μπουκογιάννη 4, Αγρίνιο
Λίγο πριν την υποδοχή των Χριστουγέννων, στο τελευταίο Φιλοσοφικό Καφενείο για τη χρονιά 2023, θα συζητήσουμε το θέμα “ΠΕΡΙΜΕΝΟΝΤΑΣ ΤΟΥΣ ΣΩΤΗΡΕΣ”, όπως το ψηφίσατε στην ομάδα μας στο Facebook.Tην εισήγηση θα κάνει ο Χρήστος Ζερβόπουλος, Ψυχολόγος, Προσωποκεντρικός Σύμβουλος.Η εκδήλωση θα πραγματοποιηθεί σε νέο χώρο, στο Cozy Cafe, στην οδό Μπουκογιάννη 4, στο κέντρο του Αγρινίου και ώρα 11:00- 13:00.Η είσοδος είναι ελεύθερη με κατανάλωση ροφήματος.Για την καλύτερη διεξαγωγή της εκδήλωσης, προτείνουμε να έρθετε λίγο νωρίτερα από την ώρα έναρξης.Σας περιμένουμε να μοιραστούμε και να φιλοσοφήσουμε!

Ο χρόνος και το άχρονο
2023-12-17 00:00 - 23:59 | The Home, Περδικάρη 1, Ηράκλειο
Λίγο πριν τα Χριστούγεννα, σας περιμένουμε με πολλή χαρά σ’ ένα φιλικό περιβάλλον για ν’ ανταλλάξουμε εμπειρίες, απόψεις κι επιγνώσεις. Το θέμα της συζήτησής μας είναι «Ο Χρόνος και το Άχρονο». Tην εισήγηση θα κάνει ο Γιάννης Τζωρτζινάκης, Ιδιοκτήτης Spa Center. Η εκδήλωση θα πραγματοποιηθεί, στο εστιατόριο The Home, Περδικάρη 1, Ηράκλειο (Κέντρο), την Κυριακή, 17 Δεκεμβρίου, στις 17:00. Η είσοδος είναι ελεύθερη με κατανάλωση ροφήματος.Προτείνεται η προσέλευση να γίνει λίγο νωρίτερα από την ώρα έναρξης, για την καλύτερη διεξαγωγή της εκδήλωσης. Σας περιμένουμε να φιλοσοφήσουμε! “Ο χρόνος είναι απαραίτητος για τις εξωτερικές επιτεύξεις του ανθρώπου, αλλά όταν εσωτερικεύεται οδηγεί σε αδιέξοδο. Ο εγκέφαλος είναι προϊόν εξέλιξης, άρα εμπεριέχει τον χρόνο κι έχει συνηθίσει να κινείται μέσα στο χρόνο, ενώ η συνειδητότητα είναι έξω από το χρόνο και καθρεπτίζει το «Είναι». Το δράμα του ανθρώπου συνίσταται στην αδύνατη προσπάθεια του να φτάσει στην ουσία του «Είναι» μέσα από την οριζόντια εξωτερική κίνηση του γίγνεσθαι.”

Ευτυχία - Ευδαιμονία
2023-12-10 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Το Φιλοσοφικό Καφενείο Κορίνθου, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», σας προσκαλεί την Κυριακή, 10 Δεκεμβρίου, στο Bistrot cafe bar, Πυλαρινού 111, στην Κόρινθο, με θέμα «Ευτυχία – Ευδαιμονία».Εισηγητής Χρήστος Παπαδάς.Θα ακολουθήσει, όπως πάντα, συζήτηση με τους συμμετέχοντες.ΕΙΣΟΔΟΣ ΕΛΕΥΘΕΡΗ

Πεζοπορία στον Αρδηττό
2023-12-09 11:00 - 15:00 | Λόφος Αρδηττού
Εκεί που κάποτε κυλούσε ο Ιλισός…Μια ιδιαίτερη δράση προγραμματίζουμε για το Σάββατο στις 9 Δεκεμβρίου, ημέρα των γενεθλίων της ομάδας μας.Θα ανεβούμε στον Αρδηττό! Μια ανάβαση σε σιωπή, ώστε να βιώσουμε τη δύναμη του ιερού αυτού χώρου στον οποίο τελούνταν τα Μικρά Ελευσίνια Μυστήρια.Στην ευρύτερη περιοχή βρισκόταν ο ναός της Αγροτέρας Αρτέμιδος, ένα από τα επιφανέστερα μνημεία της αρχαίας Αθήνας.Ο κατάφυτος λόφος με τα χωμάτινα μονοπάτια, και τις ελικοειδείς διαδρομές να τον αγκαλιάζουν, έχει υπέροχη θέα στην πόλη: Ακρόπολη, Καλλιμάρμαρο, Ζάππειο, Λυκαβηττό, κοίτη του Ιλισού, λόφο Άγρας…Θα ολοκληρώσουμε τη δράση γιορτάζοντας τα γενέθλιά μας σε κοντινό καφέ της περιοχής.– Τόπος συνάντησης : Είσοδος του λόφου, οδός Αρχιμήδους 16 Παγκράτι 11636– Ώρα : 11.00 π.μ– Συνολική διάρκεια: 4 ώρες.Δηλώσεις συμμετοχής στο email: dromikofos@gmail.comΣας περιμένουμε!ΥΓ. Φορέστε κατάλληλα μποτάκια για περπάτημα σε χώμα και να έχετε μαζί σας αδιάβροχο ή ομπρέλα λόγω πιθανής βροχής.Ο καθένας συμμετέχει με προσωπική του ευθύνη.

Η Τέχνη όπως Είναι - Νικηφόρος Βρεττάκος, Ένας «Άγιος» Ποιητής
2023-12-08 20:00 - 22:00 | Online, Greece
Το Wake up Radio και η εκπομπή «Η Τέχνη όπως Είναι», με την @Eirini Tsatova, την Παρασκευή, 08/12/2023, στις 20:00, παρουσιάζουν τη ζωή και το έργο του ποιητή Νικηφόρου Βρεττάκου. Ένα αφιέρωμα στον ποιητή της ειρήνης και της αγάπης. Τα λόγια του ποτισμένα από καλοσύνη. Αγνά σαν αγιασμένα.Ο Νικηφόρος Βρεττάκος είναι ένας από τους κορυφαίους εκπροσώπους της νεοελληνικής λογοτεχνίας, ο οποίος συνέδεσε τη ζωή και το έργο του με τις πνευματικές, πολιτικές και κοινωνικές αναζητήσεις του ελληνισμού κατά τη διάρκεια του 20ού αιώνα. Η ποίησή του είναι άρρηκτα συνδεδεμένη με τον άνθρωπο. Δίχως τον άνθρωπο ποίηση για τον Βρεττάκο δεν υπάρχει!
